ze. p 
BRONGNIARTIA GALEGOIDES. rà» ixvi 
B. glaberrima, foliis pinnatis cum impari, foliolis tri- sexjupgis, petiolulatis, ellipticis, 
breviter acuminatis, coriaceis, subtus reticulato - venosis, stipulis maximis, séniicor- 
datis, inaequalibus, floribus racemosis, pedicellis geminis, legumine longissime aristato. 
Wabitat in America tropica. 
DESCRIPTIO. 
Frutex pluripedalis, erectus, ramosissimus, undique glaberrimus. Rami ramuliqüe 
teretes vel obscure angulati, fusci, sparsi, angulo acuto exorientes. Folia usque quadri- 
pollicaria vel paulo longiora, sparsa, simpliciter pinnata cum it;pari. Pinnae seu foliola 
tri - sexjugae, oppositae, petiolulis lineam fere longis inarticulatis teretibus rugosulis insiden- 
tes, decem usque quatuordecim lineas longae, quinque- sex lineas latae; ellipticae, integer- 
rimae, brevissime acuminatae, basi obtusae, coriaceae, subtus venis prominulis reticulatae, 
reiiculo vénoso supra quoque conspicuo, terminalis seu impar pedicello quatuor lineas longo 
instructa, lateralibus paulo major, basi acutior. Juga circiter semipollicem distantia. 
fetiolus communis cauli inarticulatus, teres aut supra planiusculus, basi paululum incrassa- 
"tus, pinnis delapsis per aliquot tempus persistens. Stipulae ad imam basim petioli sitae, 
geminae, oppositae, sessiles, semicordatae, obtusae, integerrimae, coriaceae, multinerviae, 
reticulato - venosae, inaequales, deinde deciduae, altera sex - decem lineas longa, altera bre- 
vior et angustior citius decidua, Racemus terminalis, erectus; sessilis, multi- (usque octode- 
cim-) florus, tri-quadripollicaris. Rachis flexuosa, angulata, glaberrima, internodiis bi- 
sexlinealibus. Pedicelli sparsi, gemini, patentes, tetragoni, nudi, quinque - septem lineas 
longi, apice cum calyce articulati, basi bracteis geminis oppositis semicordatis acutis sesqui- 
tertiam lineam longis deinde deciduis, infimi tamen stipulis supra descriptis suffulti;. Calyx 
sex lineas fere longus, campanulatus, basi turbinatus, viridis, bilabiatus, membranaceus, 
persistens, labiis aequilongis, patulis, superiore bilobo, lobis ovatis acuminatis, inferiore pro- 
funde trilobo, lobis lanceolatis acuminatis, lobis omnibus trinerviis. Corolla papilionacea. 
Vexillum calyce duplo longius, saborbiculatum, emarginatum, flabellato - nervosum, paten- 
tissimum. Alae vexillo breviores, obovato - oblongae; obtusae, flabellato -nerviae, breviter 
unguiculatae. Carina longitudinae alarum, cultriformis, concava, utrinque flabellato - nervia. 
Stamina decem, diadelpha, alterüa breviora, adscendentia, in carina recondita. Filamenta 
filiformia, novem im tubum membranaceum supra longitudinaliter fissum connata, deci- 
mum liberum fissurae tubi incumbens, Antherae oblongae, biloculares. Ovarium stipiti 
lineam longo in discum annularem carrosum inserto insidens, lineare, compressum, glabrum 
uniloculare, quadri- quinqueovulatum, in stylum attenuatum. Stylus filiformis, adscen- 
dens, stamina superans, Ovario paulo brevior. Stigmia capitellatum, Legumen (immatu- 
rum) octo lineas longum , duas latum, in stipitem quatuor lineas longum attenuatum, 
stylo persistenti aristatum, tetra- pentaspermum, lineare, rectum, compressum. 
EXPLICATIO ICONIS IN TABULA LXVIL 
1. Ramus, naturali magnitudine. 2. Vexillum, auctum. 3. Ala, aucta. 4 Carina, aucta, 5. Ge- 
nitalia ex alabastro, aucta, 6. Pistillum, delapsis jam petalis, naturali magnitudine. ^7. Legumen (imma- 
turum), naturali magnitudine. 
